Mörel-Filet

Mörel-Filet estas komunumo en la distrikto Orienta Rarono en Kantono Valezo, Svislando. Ĝi havis 679 loĝantojn je la 31-a de decembro 2012.

 Geografio 
La komunumo Mörel-Filet situas en Supra Valezo ĉe la bordo de la rivero Rodano, proksimume 10 kilometrojn nordoriente de Brigo. La komunumo konsistas el la vilaĝoj Mörel situanta nordokcidente de la rivero kaj Filet sudoriente de la rivero, al kiu lasta apartenas la setlejoj Pfäwi, Breiten kaj Halte.Fonto: Reta mapo 1:20000 de Swisstopo

La teritorio de la komunumo etendiĝas sur areo de 8,44 km², de kiuj 43,7% estas kovritaj de arbaro, 24,9% servas por agrikulturo kaj 6,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Mörel-Filet limas en nordo al Betten, en nordnordoriento al Grengiols, en oriento al Bister, en sudo kaj sudokcidento al Termen, kaj en nordokcidento al Riederalp.

 Trafiko 
Tra Mörel-Filet pasas la kantona ĉefvojo n-ro 19 de Brigo trans Furko-Pasejo al Andermatt. Al la publika transportreto la komunumo estas konektita pere de la mallarĝspura dentoradofervojo de Zermatt al Sankt-Maŭrico en Grizono. De Mörel du aertelferoj kondukas al Riederalp.

 Historio 
La komunumo Mörel-Filet estis fondita kun efiko de la 1-a de januaro 2009 per kunigo de la ĝis tiam aŭtonomaj komunumoj Mörel kaj Filet.

La unua dokumenta mencio de Mörel datiĝas el la jaro 1203 kiel Morgi. Dum mezepoko Mörel estis grafolando, kiu ekde la 11-a jarcento apartenis al Savojo. En la jaro 1224 la feŭdo fariĝis havaĵo de la episkopo de Siono. En 1798 post la Helveta Revolucio Mörel estis dividita, sed en 1802 ĝi estis restarigita kaj fariĝis en 1987 post la divido de la Distrikto Rarono ĉefloko de la Distrikto Orienta Rarono.Fonto: Arthur Fibicher: Mörel-Filet en Historia Leksikono de Svislando (2009-11-17)

La unua dokumenta mencio de Filet datiĝas el la jaro 1374 kiel Gifris.Fonto: Philipp Kalbermatter: Mörel-Filet en Historia Leksikono de Svislando (2005-01-17)

 Vidu ankaŭ 
 Aliaj lokoj kun la nomo Mörel
 Mörel (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Mörel-Filet